تورکیه‌نین جمعیتی ۲۰۲۲-جی ایلده بیر اؤنجه‌کی ایله گؤره ۵۹۹ مین ۲۸۰ نفر آرتاراق ۸۵ میلیون ۲۷۹ مین ۵۵۳ نفره چاتدی.
تورکیه استاتیستیک قورومو (تویک) «آدرسه دایالی جمعیت ثبت سیستمی ۲۰۲۲ نتیجه‌لری»نی آچیقلادی.
بونا گؤره، ۲۰۲۰-جی ایل اعتباری ایله ۸۴ میلیون ۶۸۰ مین ۲۷۳ نفر اولان اؤلکه اهالیسی، گئچن ایل ۵۹۹ مین ۲۸۰ نفر آرتاراق ۸۵ میلیون ۲۷۹ مین ۵۵۳ نفره چاتدی.
کیشی ساییسی نسبتی یۆزده ۵۰،۱ (۴۲ میلیون ۷۰۴ مین ۱۱۲ نفر)، قادین ساییسی نیسبتی ایسه یۆزده ۴۹،۹ (۴۲ میلیون ۵۷۵ مین ۴۴۱ نفر) اولاراق ثبت ائدیلدی.
تورکیه‌ده اقامت ائدن خارجیلرین ساییسی دا بیر اؤنجه‌کی ایله نیسبتاً ۳۱ مین ۸۰۰ نفر آرتاراق ۱ میلیون ۸۲۳ مین ۸۳۶ نفره چاتدی. بو اهالینین یۆزده ۴۹،۵ینی کیشیلر، یۆزده ۵۰،۵ینی ایسه قادینلار تشکیل ائتدی.
کورس، توریزم، علمی آراشدیرما و بو کیمی سببلرله ۳ آیدان آز ویزا و یا اقامت ایجازه‌سی اولان خارجیلر ایله گئچیجی قوروما استاتوسو ایله اؤلکه‌ده اولان سوریه‌لیلر جمعیته داخیل ائدیلمه‌دی.
